Utstyr som benytter 802.16a vil være tilgjengelig for det lisensierte frekvensbåndet fra årsskiftet 2004/2005, mens utstyr for det ulisensierte båndet (2,4GHz og 5GHz) antas å komme innen 2006. Utstyret for 802.16a vil være underlagt lover og regler fra Post- og teletilsynet (NPT). Det vil i praksis si at kapasiteten for ulisensierte nett vil være svært begrenset for større avstander, på grunn av maksimal tillatt utstrålte effekt. For lisensierte nett er derimot tillatt utstrålt effekt langt høyere og det vil derfor kunne oppnås høye kapasiteter selv over lengre avstander.